Jesús Ángel García Bragado

Jesús Ángel García Bragado (Madril, Espainia, 1969) martxako lasterkaria da, 50 km martxako lasterketan espezialista. Martxako espainiar atleten belaunaldi handi baten aitzindaria da, Valentín Massana eta Daniel Plazarekin batera.

Emaitzarik onenak Aire Libreko Munduko Atletismo Txapelketan lortu ditu; munduko txapelketa irabazi zuen, hain zuzen ere, 1993an, Stuttgarten (Alemania). Handik bi urtera, 1995ean, Göteborgen (Suedia), bosgarren gelditu zen, eta hurrengo txapelketan, 1997an, Atenasen (Grecia), zilarrezko domina eskuratu zuen. Garrantzi handiko garaipenak lortu zituen, orobat, Munduko Kopan: bi aldiz gelditu zen txapeldunorde (1993an, Monterreyn, eta handik bi urtera, Pekinen), eta garaile izan zen 1997an, Podèbradyn (Txekiar Errepublika). Europako Kopa ere irabazi zuen 1991n, eta 1997an Espainiako txapelduna izan zen.

 Erreferentziak 

Kategoria:Espainiako atletak
Kategoria:Madrildarrak
Kategoria:2012ko Udako Olinpiar Jokoetako atletak
Kategoria:2016ko Udako Olinpiar Jokoetako atletak
Kategoria:2008ko Udako Olinpiar Jokoetako atletak
Kategoria:1992ko Udako Olinpiar Jokoetako atletak
Kategoria:1996ko Udako Olinpiar Jokoetako atletak
Kategoria:2000ko Udako Olinpiar Jokoetako atletak
Kategoria:2004ko Udako Olinpiar Jokoetako atletak
Kategoria:2020ko Udako Olinpiar Jokoetako atletak